
Z A P I S N I K
29. sjednice Vijeća Mjesnog odbora Novi Retkovec,

održane 24. listopada 2023.

u objektu mjesne samouprave Novi Retkovec, Ulica breza 26,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan i Igor Vukmirović.
NENAZOČNI ČLANOVI VIJEĆA: 

Elizabeta Gegić, Zrinka Lovrić i Bruno Krehula.
OSTALI NAZOČNI:
Trpimir Majcan, predsjednik VGČ D. Dubrava
Igor Božić, član VGČ D. Dubrava

Adriano Friganović, član VGČ D. Dubrava

Ivan Totić, član VGČ D. Dubrava

Ivan Vrgoč, predsjednik VMO Trnava

Tv ekipa, skupina građana

Marijan Župan, stručni savjetnik za rad tijela mjesne samouprave.

Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 28. sjednice Vijeća, održane 19. rujna 2023., bez izmjena.

Na prijedlog člana Vijeća Dražena Rakitničana Vijeće većinom od 5 glasova ZA i 1 PROTIV prihvaća uvrštenje dopunske točke u predloženi dnevni red, koja glasi: 

· Prenamjena objekta mjesne samouprave Novi Retkovec, Ulica breza 26 u prostor dječjeg vrtića.

Na prijedlog predsjednice Vijeće većinom od  5 glasova ZA i 1 SUZDRŽANIM glasom utvrđuje

D N E V N I   R E D
1. Prenamjena objekta mjesne samouprave Novi Retkovec, Ulica breza 26 u prostor dječjeg vrtića – donošenje mišljenja;

2. Nacrt prijedloga Odluke o financiranju mjesne samouprave – donošenje zaključka;

3. Nacrt prijedloga Odluke o izradi izmjena i dopuna Prostornog plana Grada Zagreba – donošenje zaključka;

4. Korištenje prostora za dio korisnika prostora u Mjesnom odboru Novi Retkovec /Ulica breza 26/ na novim (zamjenskim) lokacijama /Aleja javora 23 i Dubrava 238/ - donošenje zaključaka;
5. Prijedlog zaključka o zahtjevu za postavljanjem stupića na nogostupu ispred objekta praonice rublja na adresi Dubrava 200;
6. Zahtjev za postavljanje uspornika i iscrtavanje pješačkog prijelaza na spoju Čulinečke ceste i Treskavičke ulice – donošenje zaključka;
7. Zahtjev za izdavanje suglasnosti za izvedbu murala na trafostanici – donošenje zaključka;
8. Prijedlog zaključka o zahtjevu za postavljanjem klamerica ispred i pored ulaza u stambenu zgradu u Ulici platana 4;
9. Prijedlog zaključka o prijedlogu sadnje drveća na području Mjesnog odbora Novi Retkovec;
10. Prijedlog zaključka o zamolbi za postavljanje koševa za smeće na šetnici u ulici Sitnice od k.br. 1-13;
11. Aktualna komunalna problematika;

12. Pitanja, prijedlozi i obavijesti.
Ad 1. Prenamjena objekta mjesne samouprave Novi Retkovec, Ulica breza 26 u 
prostor dječjeg vrtića.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Igor Vukmirović, Adriano Friganović i Ivan Totić.
Dražen Rakitničan - napominje da oni koji se protive prenamjeni objekta mjesne samouprave u prostor dječjeg vrtića načelno jesu za povećanje prostora dječjih vrtića, ali ne ovdje u ovom objektu koji koriste mnoge udruge, nego se zalažu za modernizaciju starih i izgradnju novih dječjih vrtića. Jer u objektu mjesne samouprave prostora ima za 20 do 30-oro djece, a za veći broj djece kršili bi se propisani standardi.

Marija Klarić – podsjeća da je već postojeći dječji vrtić derutan i treba ga modernizirati, a ovaj objekt sačuvati za sadašnje korisnike.

Igor Vukmirović – također ističe da u vrtiće treba ulagati, ali ne u ovaj objekt koji ne zadovoljava nikakve standarde. Bolje ga je i srušiti i izgraditi novi, a ne preuređivati ga.
Asmirka Belošević – ovaj objekt gradili su stariji stanovnici prije puno godina i to je objekt građana ovoga naselja. Prenamjenom bi mnogi, a ponajviše umirovljenici bili zakinuti.
Predsjednica Vijeća – ova prenamjena je logična jer se najbrže i na najjednostavniji način može dobiti novi prostor za djecu za korištenje već za sljedeću godinu. Ima dovoljno drugih adekvatnih prostora za sadašnje korisnike ovoga objekta kamo bi se oni mogli preseliti.
Igor Vukmirović – na sva dosadašnja očitovanja Vijeća o ovome problemu nije bilo reakcija, nisu dobiveni odgovori nadležnih gradskih tijela.
Adriano Friganović – opravdava prenamjenu prostora te ističe brigu za djecu.

Ivan Totić – također govori o lošem stanju postojećih vrtićkih kapaciteta te ističe potrebu preuređenja postojećih i gradnju novih dječjih vrtića, ali nikako po modelu preuređenja objekata mjesne samouprave u tu svrhu. 

Vijeće većinom od 4 glasa ZA, 1 PROTIV i 1 SUZDRŽANIM glasom donosi
Z A K LJ U Č A K

o donošenju mišljenja o namjeri prenamjene objekta mjesne samouprave

 Novi Retkovec, Ulica breza 26 u prostor dječjeg vrtića

1. Izražava se protivljenje namjeri prenamjene objekta mjesne samouprave Novi Retkovec, Ulica breza 26 u prostor dječjeg vrtića.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 2. Nacrt prijedloga Odluke o financiranju mjesne samouprave.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan i Igor Vukmirović.

Vijeće jednoglasno donosi

      Z A K LJ U Č A K

o očitovanju o Nacrtu prijedloga Odluke o financiranju mjesne samouprave
1.  Nacrt prijedloga Odluke o financiranju mjesne samouprave prima se na znanje.
2.  Ovaj Zaključak dostavlja se Vijeću Gradske četvrti Donja Dubrava na daljnje 
           postupanje.  
Ad 3. Nacrt prijedloga Odluke o izradi izmjena i dopuna Prostornog plana Grada 
Zagreba.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan i Igor Vukmirović.

Vijeće jednoglasno donosi
            Z A K LJ U Č A K

o očitovanju o Nacrtu prijedloga Odluke 

o izradi izmjena i dopuna Prostornog plana Grada Zagreba

1. Nacrt prijedloga Odluke o izradi izmjena i dopuna Prostornog plana Grada Zagreba prima se na znanje.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 4. Korištenje prostora za dio korisnika prostora u Mjesnom odboru Novi Retkovec 
/Ulica breza 26/ na novim (zamjenskim) lokacijama /Aleja javora 23 i Dubrava 238/.

Članovi Vijeća primili su pisani materijal uz poziv.

U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan i Igor Vukmirović.
Pojedini članovi Vijeća izražavaju nezadovoljstvo određenim predloženim zamjenskim terminima korištenja prostora na alternativnim lokacijama, odnosno izostankom zamjenskih termina za neke do sada korištene termine u prostoru MS, Ulica breza 26.
Nakon što je predsjednica dala na glasovanje cjeloviti prijedlog termina u zamjenskim prostorima utvrđuje se da s 1 glasom ZA, 4 PROTIV i 1 SUZDRŽANIM glasom ovaj prijedlog nije usvojen.
Ad 5. Prijedlog zaključka o zahtjevu za postavljanjem stupića na nogostupu ispred 
objekta praonice rublja na adresi Dubrava 200.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan i Igor Vukmirović. 

Vijeće jednoglasno donosi

      Z A K LJ U Č A K

o zahtjevu za postavljanjem stupića na nogostupu 

ispred objekta praonice rublja na adresi Dubrava 200

1. Razmotren je zahtjev građana za postavljanjem stupića na nogostupu ispred objekta praonice rublja na adresi Dubrava 200, temeljen na sigurnosnom problemu slabe preglednosti prilikom izlaska motornih vozila iz Južne ulice na ulicu Dubrava, a koju preglednost ometaju automobili parkirani ispred navedenog objekta (fotografije u prilogu).
2. Podržava se i daje se suglasnost na predloženo postavljanje stupića na nogostupu ispred objekta praonice rublja na adresi Dubrava 200 kako bi se spriječilo parkiranje automobila i omogućilo bolju preglednost kod izlaska motornih vozila iz Južne ulice na ulicu Dubrava.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 6. Zahtjev za postavljanje uspornika i iscrtavanje pješačkog prijelaza na spoju 
Čulinečke ceste i Treskavičke ulice.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan i Igor Vukmirović. 


Vijeće jednoglasno donosi

         Z A K LJ U Č A K

o zahtjevu za postavljanjem uspornika i iscrtavanje pješačkog prijelaza 

na spoju Čulinečke ceste i Treskavičke ulice

1. Razmotren je zahtjev građana za postavljanje uspornika ispred pješačkog prijelaza na Čulinečkoj cesti kod spoja s Treskavičkom ulicom kao i iscrtavanje pješačkog prijelaza kod skretanja iz Čulinečke ceste u Treskavičku ulicu.
2. Načelno se podržava predloženo postavljanje uspornika i iscrtavanje pješačkog prijelaza, ali uz dodatak da podnositelj zahtjeva precizno odredi lokacije (dostavi kopiju karte na kojoj će oznakom X precizno odrediti lokacije) i provede anketu s vlasnicima objekata ispred kojih bi se uspornik postavio radi dobivanja njihove suglasnosti.
3. Ovaj Zaključak dostavlja se Vijeću Gradske četvrti Donja Dubrava na znanje.  
Ad 7.  Zahtjev za izdavanje suglasnosti za izvedbu murala na trafostanici.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan i Igor Vukmirović. 


Vijeće jednoglasno donosi

         Z A K LJ U Č A K

o zahtjevu za izdavanje suglasnosti za izvedbu murala na trafostanici 

1. Razmotren je zahtjev HDLU-a za izdavanje suglasnosti za izvedbu murala na trafostanici na lokaciji Dubrava 240.
2. Daje se suglasnost na zahtjev za izvedbu murala na trafostanici na lokaciji Dubrava 240.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
     Ad 8.  Prijedlog zaključka o zahtjevu za postavljanjem klamerica ispred i pored ulaza u  

     stambenu zgradu u Ulici platana 4.
Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Danica Plečko i Igor Vukmirović. 


Vijeće jednoglasno donosi

      Z A K LJ U Č A K

o zahtjevu za postavljanjem prometnih „klamerica“ 

ispred i pored ulaza u stambenu zgradu u Ulici platana 4

1. Traži se postavljanje prometnih „klamerica“ ispred i pored ulaza u stambenu zgradu u Ulici platana 4.
2. Na predmetnoj lokaciji ranije su stajali stupići koji su devastirani u velikom nevremenu iz srpnja 2023.
3. Navedeno se traži iz razloga da se spriječi parkiranje motornih vozila na ploče koje nisu predviđene za parkiranje jer njihova podloga nije građena da izdrži veći teret. 
4. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
     Ad 9.  Prijedlog zaključka o prijedlogu sadnje drveća na području Mjesnog odbora Novi 
     Retkovec.
Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Danica Plečko i Igor Vukmirović. 


Vijeće jednoglasno donosi

Z A K LJ U Č A K

o prijedlogu sadnje drveća na području 

Mjesnog odbora Novi Retkovec

1. Predlaže se sadnja drveća na svim slobodnim lokacijama u krugu Ulice platana, uz samu ulicu, između stambenih zgrada, uz parkiralište, uz sve pješačke staze u ulici Platana, zatim uz ulicu Dubrava, uz Čulinečku cestu i uz Ulicu kneza Branimira, te osobito sadnja novih stabala namjesto srušenih i uništenih stabala u Ulici platana, Čulinečkoj cesti i ostalim ulicama.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
 Ad 10.  Prijedlog zaključka o zamolbi za postavljanje koševa za smeće na šetnici u ulici Sitnice od k.br. 1-13.
Predsjednica usmeno obavještava nazočne o predmetu rasprave i odlučivanja.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Danica Plečko i Igor Vukmirović. 


Vijeće jednoglasno donosi
Z A K LJ U Č A K

o zahtjevu za postavljanjem koševa za smeće

 u ulici Sitnice 1-13

1. Razmotrena je zamolba predstavnice suvlasnika na adresi Sitnice 5 da se na šetnici u ulici Sitnice k.br. 1-13 postave koševi za smeće.
2. Zamolba se smatra opravdanom te se sukladno tome traži postavljanje koševa za smeće na šetnici u ulici Sitnice od k.br. 1-13.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
           Ad 11. Aktualna komunalna problematika.
           Nije bilo riječi po ovoj točki dnevnoga reda.
          Ad 12. Pitanja, prijedlozi i obavijesti.
         Marija Klarić – inzistira da se ponovi upit, odnosno zahtjev s 28. sjednice Vijeća                  Mjesnog Odbora Novi Retkovec upućen Gradskom uredu za obnovu, izgradnju, prostorno uređenje, graditeljstvo i komunalne poslove u svezi postavljanja zaštitne prometne ograde ispred pješačkog prijelaza kod Osnovne škole Retkovec, Aleja javora 2.
Igor Vukmirović – traži da mu se dostavi obavijest o tome u kojoj je fazi postupak postavljanja Viktorija zdenaca na području Gradske četvrti Donja Dubrava:
-Molim obavijest o tome je li se postupalo po Zaključku Vijeća Gradske četvrti Donja Dubrava KLASA: 024-08/22-002/110, URBROJ: 251-13-11-4-22-8 od 17. ožujka 2022. (u prilogu). Ako jest kada se predviđa realizacija predmetnog pitanja iz navedenoga Zaključka?
Danica Plečko - traži se hitno postavljanje nadstrešnice na autobusnom stajalištu na Čulinečkoj cesti ispred k.br. 31, koja je još od 2020. godine svrstana u 4. grupu prioriteta (preslika dopisa i situacija u prilogu). 
	Izvješće o glasanju na 29. sjednici VMO Novi Retkovec dana  24. listopada 2023.

Dovršeno u 19,30 sati.

KLASA: 024-08/23-003/2091
URBROJ: 251-13-11-4/002-23-2

Zagreb, 24. listopada 2023.

Zapisnik sastavio:

Marijan Župan

PREDSJEDNICA VIJEĆA

 Mjesnog odbora Novi Retkovec

Ivana Ljubić

